Casanova brukte mange pseudonymer, noe som ikke var uvanlig i hans samtid, og kalte seg blant annet «greve» eller «baron av Farussi» (hans mors pikenavn), eller (ridder) . Han var italiener, men gikk over til å skrive på fransk, og opptrådte i mange år som kvinnebedårer og bedrager i fornemme kretser i Europa, der hans navn etter hvert ble ensbetydende med «forfører». Mange av hans eskapader ville ikke blitt godtatt i dag, da han også hadde omgang med følelsesmessig sårbare og mindreårige kvinner. Ellers vanket han blant kongelige, paver, kardinaler og flere av samtidens mest profilerte kulturpersonligheter.